भारतीय एथलीट तेजस्विन शंकर ने पुरुषों की ऊंची कूद स्पर्धा के फाइनल में प्रवेश कर लिया है. तेजस्विन ने करारा स्टेडियम में आयोजित इस स्पर्धा के क्वालिफिकेशन दौर के ग्रुप-ए में पांचवां स्थान हासिल किया. इस स्पर्धा में बेहतरीन प्रदर्शन करने वाले टॉप-12 एथलीट ही फाइनल में प्रवेश कर सकते हैं और ऐसे में तेजस्विन ने ग्रुप-ए में 2.21 मीटर की कूद लगाते हुए फाइनल में प्रवेश किया. फाइनल में पहुंचने वाले शीर्ष-12 एथीलटों में तेजस्विन को तीसरा स्थान हासिल हुआ है.